**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ՓԵՏՐՎԱՐԻ 4-Ի N 112-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

|  |  |
| --- | --- |
| 1. **ՀՀ Սյունիքի մարզպետարան**
 | 09.01.2023N 01//00095-2023 |
| **Ի պատասխան Ձեր գրության հայտնում ենք, որ «Հայաստանի Հանրապետության կառավարության 2021 թվականի փետրվարի 4-ի N 112-Լ որոշման մեջ փոփոխություններ կատարելու մասին»** Հայաստանի Հանրապետության կառավարության որոշման նախագիծը ուսումնասիրվել է ՀՀ Սյունիքի մարզպետարանում, քննարկվել Գորիս համայնքի ղեկավարի հետ և արժանացել հավանության: Նախագծի վերաբերյալ առարկություններ չեն եղել: | Ընդունվել է ի գիտություն։ |
| **2. ՀՀ քաղաքաշինության կոմիտե** | 10.01.2023N 01/27.3/121-2023 |
| Հայտնում եմ, որ «Հայաստանի Հանրապետության կառավարության 2021 թվականի փետրվարի 4-ի N 112-Լ որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ ՀՀ քաղաքաշինության կոմիտեն առաջարկություններ և առարկություններ չունի։ | Ընդունվել է ի գիտություն։ |
| **3. ՀՀ տարածքային կառավարման և ենթակառուցվածքների նախարարություն** | 19.01.2023N ԳՍ/15.3/1500-2023 |
| **«**Հայաստանի Հանրապետության կառավարության 2021 թվականի փետրվարի 4-ի N 112-Լ որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագիծը քննարկվել է ՀՀ Սյունիքի մարզպետարանի հետ: Քննարկման արդյունքներով տեղեկացնում ենք, որ նախագծի վերաբերյալ առաջարկություններ չունենք: Առդիր՝ էլեկտրոնային նյութ: (Կցվել է սույն ամփոփաթերթի 1-ին կետում նշված ՀՀ Սյունիքի մարզպետարանի նույն կարծիքը): | Ընդունվել է ի գիտություն։ |
| **4. ՀՀ ֆինանսների նախարարություն** | 20.01.2023 N 01/34-2/702-2023 |
| Ուսումնասիրելով Ձեր 03.01.2023թ. N ՆՄ/ԱԳ-2-4/253-2023 գրությամբ ներկայացված «Հայաստանի Հանրապետության կառավարության 2021 թվականի փետրվարի 4-ի N 112-Լ որոշման մեջ փոփոխություններ կատարելու մասին» ՀՀ կառավարության որոշման նախագիծը (այսուհետ` Նախագիծ)՝ կապված պատերազմի հետևանքով Ադրբեջանի վերահսկողության տակ անցած ՀՀ Սյունիքի մարզի Շուռնուխ և Որոտան բնակավայրերում հաշվառված կամ այդ հասցեներում փաստացի բնակված, ՀՀ բնակության այլ վայրի հասցեում հաշվառված բնակելի անշարժ գույքը կորցրած քաղաքացիներին ևս 8 ամիս սոցիալական աջակցություն (ամսական 68.000-ական ՀՀ դրամի չափով) հատկացնելու հետ, հայտնում ենք հետևյալը.Որոշման նախագծով առաջարկվող փոխհատուցման տրամադրման վերաբերյալ բովանդակային առումով առարկություններ չունենք, սակայն՝ հաշվի առնելով, որ տվյալ դեպքում պետական բյուջեից լրացուցիչ չկանխատեսված ծախսերի իրականացումը հետևանք է 2022թ. նշված քաղաքացիների համար բնակելի նոր թաղամասի կառուցման աշխատանքների չկատարման և դրանով պայմանավորված աշխատանքների կատարման վերջնաժամկետը ՀՀ կառավարության 2022 թվականի դեկտեմբերի 1-ի N 1864-Ն որոշմամբ մինչև 2023 թվականի հունիսի 30-ը երկարաձգվելը՝ ուստի առաջարկում ենք, մինչև ներկայացված նախագիծը ՀՀ կառավարության քննարկմանը ներկայացնելը ՀՀ քաղաքաշինության կոմիտեի հետ քննարկել 2023թ. ընթացքում նախատեսված շինարարական աշխատանքների կատարման ժամանակացույցի առկայության և դրա իրատեսականության հարցը: | Ընդունվել է ի գիտություն:Խնդրո առարկա միջոցառման շրջանակներում դրամական օգնության տրամադրման ժամկետները մինչև 2023 թվականի հուլիս ամիսը՝ ներառյալ երկարաձգելու առաջարկությունը ներկայացվել է Քաղաքաշինության կոմիտեի 12.12.2022 N 01/27.2/13842-2022 գրությամբ, համաձայն որի՝ ՀՀ Սյունիքի մարզի Գորիս համայնքի Շուռնուխ բնակավայրում բնակելի թաղամասի կառուցման աշխատանքների կատարման վերջնաժամկետ էր սահմանվել 2022 թվականի սեպտեմբերի 30-ը, սակայն նշված ժամկետում պայմանագրով նախատեսված աշխատանքներն ամբողջ ծավալով չեն իրականացվել և ՀՀ կառավարության 01.12.2022 N 1864-Ն որոշմամբ աշխատանքների կատարման վերջնաժամկետ է սահմանվել 2023 թվականի հունիսի 30-ը:Վերոգրյալի մասին աշխատանքային կարգով զեկուցվել է վարչապետին (ի կատարումն վարչապետի աշխատակազմի ղեկավարի 16.12.2022 N 02/11.8/42303-2022 գրության): Արդյունքում, հանձնարարական է տրվել դրամական օգնության տրամադրման ժամկետի երկարաձգման վերաբերյալ համապատասխան իրավական ակտի նախագիծ մշակելու մասին, որն էլ հիմք ընդունելով մշակվել է խնդրո առարկա նախագիծը: Իսկ ՀՀ կառավարության 01.12.2022 N 1864-Ն որոշմամբ նախատեսված շինարարական աշխատանքների՝ սահմանված ժամկետներում կատարման ժամանակացույցի առկայության կամ դրա իրատեսականության հարցի քննարկումը դուրս է Աշխատանքի և սոցիալական հարցերի նախարարության իրավասության շրջանակներից: |
| 1. **ՀՀ արդարադատության նախարարություն**
 | 27.01.2023N /27.4/4098-2023 |
| Ի պատասխան Ձեր՝ 2023 թվականի հունվարի 23-ի թիվ ՆՄ/ԱԳ-2-4/1343-2023 գրության՝ կից ներկայացվում է «Հայաստանի Հանրապետության կառավարության 2021 թվականի փետրվարի 4-ի N 112-Լ որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ Հայաստանի Հանրապետության արդարադատության նախարարության կարծիքը: |  |
| «Հայաստանի Հանրապետության կառավարության 2021 թվականի փետրվարի 4-ի N 112-Լ որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունենք: | Ընդունվել է ի գիտություն։ |